SET ปิดเช้าลบ 7 จุด หวนกังวลสงคราม “รัสเซีย-ยูเครน” – วิตกเฟดเร่งขึ้นดบ.
SET ปิดเช้าลบ 7 จุด หวนกังวลสงคราม "รัสเซีย-ยูเครน" - วิตกเฟดเร่งขึ้นดบ. แนวโน้มช่วงบ่าย คาดะซึมลง ให้แนวรับ 1,660 และ 1,650 จุด แนวต้าน 1,670 จุด 
SET ปิดเช้าลบ 7 จุด หวนกังวลสงคราม "รัสเซีย-ยูเครน" - วิตกเฟดเร่งขึ้นดบ. แนวโน้มช่วงบ่าย คาดะซึมลง ให้แนวรับ 1,660 และ 1,650 จุด แนวต้าน 1,670 จุด
27 เม.ย. 2565

นายกิจพล ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าววว่า ตลาดหุ้นไทยเช้านี้ปรับตัวลงตามภูมิภาค จากปัจจัยลบรุมเร้าแม้ไม่ใช่ประเด็นใหม่ แต่นักลงทุนกลับมากังวลจึงขายทำกำไร และเพิ่มความระมัดระวัง หลังบริษัทจดทะเบียนในฝั่งตลาดสหรัฐผลประกอบการออกมาทั้งดีและแย่กว่าคาด
รวมทั้งเกิดความกังวลผลกระทบสงครามรัสเซียและยูเครนยืดเยื้อ หลังจากรมว.ต่างประเทศรัสเซียขู่ว่าอาจความเสี่ยงเกิดสงครามนิวเคลียร์ และการประชุมของธนาคารกลางสหรัฐ (เฟด) คาดปรับขึ้นดอกเบี้ยแรงขึ้น 2-3 ครั้งในปีนี้
ส่วนบ้านแราประเมินว่าผลประกอบการบริษัทจดทะเบียนไตรมาส 1/2565 อาจออกมาไม่ดีนัก หรืออาจมีการขายทำกำไรหลังประกาศงบการเงิน ซึ่งจะส่งผลให้ภาพรวมตลาดในไตรมาส 2/2565 ซึมและแกว่งตัวลง
สำหรับแนวโน้มการลงทุนช่วงบ่าย คาดว่าน่าภาพรวมตลาดน่าจะซึมลง ให้แนวรับ 1,660 และ 1,650 จุด แนวต้าน 1,670 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
SCB มูลค่าการซื้อขาย 2,392.68 ล้านบาท ปิดที่ 117.50 บาท เพิ่มขึ้น 47.50 บาท
AOT มูลค่าการซื้อขาย 1,302.80 ล้านบาท ปิดที่ 68.00 บาท ไม่เปลี่ยนแปลง
KBANK มูลค่าการซื้อขาย 1,261.22 ล้านบาท ปิดที่ 151.50 บาท ลดลง 1.00 บาท
JUTHA มูลค่าการซื้อขาย 1,079.30 ล้านบาท ปิดที่ 1.50 บาท เพิ่มขึ้น 0.10 บาท
FORTH มูลค่าการซื้อขาย 1,059.61 ล้านบาท ปิดที่ 40.75 บาท ลดลง 0.50 บาท